વડોદરામાં પીએમ મોદી આશરે 1140 કરોડની વિકાસલક્ષી યોજનાઓનું લોકાર્પણ તથા ખાતમુહૂર્ત કરનાર છે, સાથે જ તેઓ જનસભા પણ સંબોધશે. વડોદરામાં પીએમ મોદી સિટી કમાન્ડ કંટ્રોલ સેન્ટરનું લોકાર્પણ, વાઘોડીયા રિજનલ વોટર સપ્લાય સ્કિમનું લોકાર્પણ, ગેંડા સર્કલથી મિષા ચોકડી સુધીના ફ્લાયઓવરનું ખાતમુહૂર્ત, મહી નદી પર સીન્ધ્રોટ ખાતેના વોટર ટ્રીટમેન્ટ પ્લાન્ટનું ખાતમુહૂર્ત, મલ્ટિ મોડલ ટ્રાન્સપોર્ટ હબ, જન મહેલનું ખાતમુહૂર્ત, ડાભોલ રિજનલ વોટર સપ્લાય સ્કિમનું ખાતમુહૂર્ત, સંખેડા-બોડેલી રિજનલ વોટર સપ્લાય સ્કિમનું ખાતમુહૂર્ત, HPCLની મુંદ્રા-દિલ્હી પેટ્રોલિયમ પાઇપલાઇન કેપેસિટી વધારવાની યોજનાનું ખાતમુહૂર્ત તથા ગ્રીન ફિલ્ડ માર્કેટિંગ પ્રોજેક્ટના ટર્મિનલનું ખાતમુહૂર્ત કર્યું હતું. સાથે જ મુખ્યમંત્રી ગૃહ યોજના અને પ્રધાનમંત્રી આવાસ યોજનાના લાભાર્થીઓને પીએમના હસ્તે પ્રતિકાત્મક ચાવી પણ અપાઇ હતી. પીએમ મોદી અહીં 14 કિમી લાંબો રોડ શો પણ યોજાયો હતો.